«**Болашақты нұрландырған-Тәуелсіздік**»

атты ҚР Тәуелсіздік мерекесіне арналған концерттік бағдарламаның сценарийі.

**Өтетін орыны**: Мәдениет үйі **уақыты**:10:00

Сахна төріне мерекелік баннер ілінеді. Фанфары: ортаға екі жүргізуші шығады.

**1-жүргізуші**: Қайырлы күн,құрметті көрермендер!

**2-жүргізуші**: 16 –Желтоқсан-Тәуелсіздік күні құтты болсын!

**1-жүргізуші:** Тәуелсіз елім менің, Қазақстан,

Өткен жолың жалғанда ұлы дастан

Болашағыңа қарасам көз жіберіп,

Ауымайсың атылмақшы жас Барыстан.

**2-жүргізуші**: Құтты болсын,Тәуелсіздік мейрамы,

Ол әркімге бейбіт өмір сыйлады.

Аңсаған сан ғасырлық арман болып,

Қол жеткізген шындық жырын жырлады.

**1-жүргізуші**: Қуаныштан қалай кеуде кермесін,

Бұл күнімді бір ғасырға бермесін.

Ақ түйенің қарны бүгін жарылды,

Тәуелсізбін, Егеменмін, дербеспін.

**2-жүргізуші**: Туындай қанат керген желді күнгі,

Таныттың кең әлемге кеңдігіңді.

Тұрғанда «Бәйтерегің»көкке шырқап,

Ұстай біл асқақтатып елдігіңді!

**1-жүргізуші**: Тәуелсіздік-тәңірдің біздің ұрпаққа берген үлкен бақыты, халқымыздың мәңгілік құндылығы.

**2-жүргізуші:**Елімізде тыныштық, әлемге бейбітшілік болып, егеменді елдігіміз ұзағынан болсын дей отырып, «**Болашақты нұрландырған-Тәуелсіздік**»атты ҚР Тәуелсіздік мерекесіне арналған салтанатты жиналысты ашық деп жариялаймыз.(Әнұран)

**1-жүргізуші:Мерекелік тілекпен** сахна төріне аудан әкімін шақырамыз.

**1-жүргізуші:**Тәуелсіздік,Тәуелсіздік**-** жыр-әнім,

Ел іргесі берік болсын-ұраным.

Тәуелсіздік-ақ батасы атаның,

Тәуелсіздік,Тәуелсіздік жыр-әнім.

**2-жүргізуші:** Қадірлі қауым!«**Болашақты нұрландырған-Тәуелсіздік**»атты ҚР Тәуелсіздік мерекесіне арналған салтанатты жиналысты жабық деп жариялаймыз.(әнұран)

(сахна жабылады)

**2жүргізуші:**Сарыарқаның даласына

Күн шуағын төккен.

Елім менің,жерім менің,

Баққа қолы жеткен күн.

**1жүргізуші:**Тәуелсіздік-Ұлы күнім,

Тұрсын жайнап төбемде.

Сен жасай бер мәңгі бақи,

Қуанышқа бөленде.

**1жүргізуші:** Әлемге атың жайылсын жарқын,

Жасай бер, жаса Қазақстан!

Баянды болсын бақытың,халқым.

Жасай бер,жаса Қазақстан!

**2жүргізуші:**Қаймықпаған қиындықтың жүгінен

Өздеріңе сыйлап қырдың гүлінен

Бүгінгі ұрпақ,бақытты ұрпақ атынан.

Құттықтаймыз Тәуелсіздік күнімен!

**1жүргізуші:** Мерекелеріңіз құтты болсын! Аспанымыз ашық болсын! Көк байрағы көкте самғаған,Әсем әнұраны шарықтаған,бейбіт күннің нұрына бөленген,жасай бер,жаса,Тәуелсіз Қазақстан!

**Концерттік бағдарлама.**